पाएं अपने शहर की ताज़ा ख़बरें और फ्री ई-पेपरडाउनलोड करें
तीन दिन पहले एनएचएम व परिवहन विभाग द्वारा प्राइवेट एम्बुलेंस के रेट तय किए जाने के बाद से एम्बुलेंस संचालकों ने गाड़ियां चलानी बंद कर दी हैं। ऐसे में अस्पतालों में पहुंचने के लिए जहां मरीजों को प्राइवेट वाहनों का सहारा लेना पड़ रहा है, वहीं डेड बॉडी ले जाने के लिए भी थ्री व्हीलर्स का सहारा लेना पड़ रहा है। वहीं एम्बुलेंस यूनियन के राष्ट्रीय महासचिव सुरेन्द्र तंवर ने कहा कि एम्बूलेंस नहीं चलाने को हड़ताल नहीं कहते, यह हमारी मजबूरी है। यदि हम तय रेट पर गाड़ियां चलाते हैं तो हमें नुकसान होगा और हमने जायज रुपए लिए तो गाड़ियां जब्त करने और जुर्माना लगाने की कार्रवाई की जाएगी। ऐसे में हम गाड़ियां नहीं चला रहे हैं।
गुड़गांव में प्राइवेट एम्बुलेंस की संख्या करीब 250 है। जो गाड़ियां मरीजों को एक राज्य से दूसरे राज्यों तक ले जाती हैं। इसके अलावा रेफरल पेशेंट को भी अलग-अलग अस्पतालों में पहुंचाते हैं। लेकिन दो दिन से एम्बुलेंस नहीं चलने से जहां एक्सीडेंट वाले लोग परेशान हो रहे हैं। वहीं कोरोना पेशेंट के तिमारदार भी परेशान नजर आ रहे हैं। खासकर बुधवार को कई डेड बॉडी भी थ्री व्हीलर्स से श्मशान तक ले जानी पड़ी। गुड़गांव में सरकारी एम्बुलेंस की बात की जाए तो मात्र 24 एम्बुलेंस है। इसके अलावा 20 पीसीआर को पुलिस ने कई दिन पहले एम्बुलेंस के रूप में चलाने का ऐलान किया था लेकिन वह कहीं भी दिखाई नहीं दे रही हैं। ऐसे में प्राइवेट एम्बुलेंस ऑपरेटर यदि गाड़ियां खड़ी कर देते हैं तो आने वाले समय में स्थिति बहुत ज्यादा खराब होने वाली है। जिला में कोविड के एक्टिव पेशेंट भी लगातार बढ़ रहे हैं। अब जिला में 40 हजार से अधिक एक्टिव पेशेंट हैं, ऐसे में बीच का रास्ता निकालकर एम्बूलेंस ऑपरेटर के साथ बैठकर मामला सुलझाना जरूरी है।
पीजीआई रोहतक रेफर किए मरीज को नहीं मिली एम्बुलेंस, कई घंटे दर्द से कराहता रहा पेशेंट
पैर में फ्रेक्चर होने के बाद अपने भाई को नागरिक अस्पताल सेक्टर-10 पहुंचे एक व्यक्ति ने बताया कि नागरिक अस्पताल में कोविड के कारण सर्जरी बंद हैं। जबकि उन्हें सर्जरी करानी पड़ेगी। अब उनके भाई को रोहतक पीजीआई के लिए रेफर किया है। लेकिन एम्बुलेंस नहीं मिलने के कारण बाहर पेड़ के नीचे लिटा दिया। कई घंटे बाद भी एम्बुलेंस नहीं मिल पाई, ऐसे में मजबूरन प्राइवेट वाहन का सहारा लेना पड़ेगा। इसी तरह कई डेड बॉडी भी अलग-अलग अस्पतालों में श्मशान घाट तक थ्री व्हीलर से ले जानी पड़ी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn